wickkiey/tamil-wikipedia-markdown huggingface dataset:
# த நியூயார்க் டைம்ஸ்



***த நியூயார்க் டைம்ஸ்*** (*The New York Times*) என்பது ஒரு அமெரிக்க ஆங்கில நாளிதழ் ஆகும். இது 1851 ஆம் ஆண்டு முதல் நியூயார்க் நகரில் இருந்து நியூயார்க் டைம்ஸ் நிறுவனத்தினால் வெளியிடப்பட்டு வருகிறது. இது 1851 ஆம் ஆண்டு நியூயார்க் நகரத்தில் அரசியல்வாதியும் பத்திரிகையாளருமான ஹென்றி ஜார்விஸ் ரெய்மண்டு என்பவரால் தொடங்கப்பட்டது. இந்நிறுவனத்தின் தலைவராக இருக்கும் ஆர்தர் ஓக்ஸ் சூல்ஸ்பேர்கர், இளையவரின் குடும்பம் 1896 ஆம் ஆண்டில் இருந்து இந்நிறுவனத்தை நடத்தி வருகிறது.  

உலகிலேயே இந்த நாளிதழ்தான் அதிகமான புலிட்சர் பரிசுகளை வென்றுள்ள நாளிதழ் என்பது குறிப்பிடத்தக்கது. இந்த நாளிதழுக்கும், நாளிதழில் பணிபுரியும் பத்திரிக்கையாளர்களுக்கும் என மொத்தம் 110 புலிட்சர் பரிசுகள் வழங்கப்பட்டுள்ளன. நாளிதழ்களுடன் இலவச இணைப்பை முதன்முதலாக வழங்கத்துவங்கிய தினசரி தி நியூயார்க் டைம்ஸ். இந்த நாளிதழுக்கு கீழ் பல்வேறு துணைச் செய்தி நிறுவனங்கள் உள்ளன. இன்டர்நேஷனல் ஹெரல்ட் டிரிபியூன், தி ஸ்டார் நியூஸ், டைம்ஸ் நியூஸ் போன்ற செய்தி தாள்களும் இவைதவிர அபௌட்.காம், என்ஒய்டைம்ஸ்.காம் போன்ற இணைய தளங்களும் உள்ளன.
# அல் ஹிலால் (சிற்றிதழ்)


**அல் ஹிலால்** இலங்கையின் தலைநகர் கொழும்பிலிருந்து வெளிவந்த ஒரு வாராந்த இதழாகும்.  
## ஆசிரியர்
- "இளம் பிறை" ரஹ்மான்.
## பொருள்
'அல் ஹிலால்' எனும் அரபிப்பதம் "இளம் பிறை" என்ற பொருளைத் தரும்.  
## உள்ளடக்கம்
ஒரு இலக்கிய ஏடு என்ற வகையில் கதை, கவிதை, கட்டுரை, வரலாறு துணுக்குகள், ஆய்வுக் கட்டுரைகள், விமர்சனங்கள், வாசகர் பக்கம் போன்ற பல்வேறு அம்சங்களை இது உள்ளடக்கியிருந்தது.  
## ஆதாரம்
- இலங்கையில் இஸ்லாமிய இதழியல் வரலாறு - புன்னியாமீன்
# அறபு - தமிழ் அகராதி (1905)


**அறபு - தமிழ் அகராதி** இது இந்தியா, தமிழ் நாடு சென்னையிலிருந்து 1905ம் ஆண்டில் வெளிவந்துள்ளதாக அறிய முடிகின்றது. இந்த அகராதி 504 பக்கங்களைக் கொண்டிருந்தது.  
## ஆசிரியர்
- ஹக்கீம் அப்துல்லா சாகிபு.
## முக்கியத்துவம்
20ம் நூற்றாண்டின் ஆரம்பப் பகுதியில் இந்திய இலங்கை முஸ்லிம்களிடையே அரபுத் தமிழ் நடையே மிகைத்துக் காணப்பட்டுள்ளது. இந்த அகாராதி அரபுப் பதங்களுக்கான தமிழ்க் கருத்துக்களை வழங்கியிருந்தது. தமிழ் மொழியில் வெளிவந்த முதலாவது அரபு தமிழ் அகராதியாக இது கருதப்படுகின்றது.
# அலெக்ஸ் (நடிகர்)

**அலெக்ஸ்** (இறப்பு: மே 1, 2011) தமிழ்த் திரைப்பட நடிகரும் மந்திர வித்தைகளில் நிபுணரும் ஆவார்.  

திருச்சி துரைசாமிபுரத்தை சேர்ந்த இவர் ரயில்வேயில் பணியாற்றி வந்தவர். வள்ளி திரைப்படத்தின் மூலம் தமிழ்த் திரையுலகிற்கு அறிமுகமானார். தொடர்ந்து மிட்டா மிராசு, கோவில்பட்டி வீரலட்சுமி உள்ளிட்ட பல்வேறு படங்களில் நடித்துள்ள இவர் வித்தியாசமான வில்லன் மற்றும் குணச்சித்திர கதாபாத்திரங்களில் நடித்து புகழ் பெற்றவர்.  

நடிக்க வருவதற்கு முன்பே மந்திரவித்தைக் கலையில் நிபுணத்துவம் பெற்று சிறந்த மாஜிக் கலைஞராக திகழ்ந்தவர். 2010 ஆம் ஆண்டில் திருச்சியில் பொதுமக்கள் முன்னிலையில் 24 மணி நேரம் தொடர்ந்து மாஜிக் நிகழ்ச்சிகளை நடத்தி கின்னஸ் சாதனையும் படைத்துள்ளார். அதற்கு முன்பு, 600 மாணவர்கள் மத்தியில் தொடர்ந்து 12 மணி நேரம் மாஜிக் செய்ததற்காக லிம்கா புத்தகத்தில் இடம்பெற்றார்.  

## மறைவு
2011 மே 1 ஆம் நாள் மாரடைப்பு ஏற்பட்டு சென்னை மருத்துவமனை ஒன்றில் காலமானார். 52 வயதான இவருக்கு திரவியமேரி என்ற மனைவியும், பிரின்சி, டீனா என இரு மகள்களும் உள்ளனர்.
# அற விளக்கு (1972)


**அற விளக்கு** இந்தியா தமிழ் நாடு சென்னையிலிருந்து 1972ம் ஆண்டில் வெளிவந்த ஒரு இசுலாமிய மாத இதழாகும்.  
## ஆசிரியர்
- பி. ஏ. அக்பர்.
## முக்கியத்துவம்
இவ்விதழ் தமிழ் - ஆங்கிலம் இரு மொழிகளிலும் வெளிவந்துள்ளது.  
## உள்ளடக்கம்
கதை, கவிதை, கட்டுரை, வரலாறு துணுக்குகள், ஆய்வுக் கட்டுரைகள், விமர்சனங்கள் போன்ற பல்வேறு அம்சங்களை இது உள்ளடக்கியிருந்தது. மேலும் இஸ்லாமிய பெண்கள் தொடர்பான ஆய்வுக் கட்டுரைகளையும், விளக்கக் கட்டுரைகளையும், விவரணங்களையும், கேள்வி பதில் போன்ற பகுதிகளையும் கொண்டிருந்தது.
# அறிவுப் பேரிகை (1945)



**அறிவுப் பேரிகை** சிங்கப்பூரிலிருந்து 1945ம் ஆண்டில் வெளிவந்த ஒரு மாத இதழாகும். இவ்விதழ் தொடர்ச்சியாக 1947 வரை வெளிவந்ததாக அறிய முடிகின்றது.  

## வெளியீடு
- தக்கலை முஸ்லிம் சங்கம்

## உள்ளடக்கம்
இது முஸ்லிம் சங்க வெளியீடு என்ற அடிப்படையில் முஸ்லிம்கள் சார்ந்த செய்திகளையும், கட்டுரைகளையும் கொண்டிருந்தது.
# அஷ்ஷபாப்


**அஷ்ஷபாப்** இலங்கையின் தலைநகர் கொழும்பிலிருந்து 1977ம் ஆண்டில் வெளிவந்த ஒரு வாராந்த இதழாகும்.  

## ஆசிரியர்கள்
- எம். எச். எம். நாசர்,
- எம். பாஸி.
## பொருள்
"அஷ்ஷபாப்" என்றால் "வாலிபம்" என்று பொருள்படும்.  
## உள்ளடக்கம்
ஒரு இலக்கிய ஏடு என்ற வகையில் கதை, கவிதை, கட்டுரை, துணுக்குகள், ஆய்வுக் கட்டுரைகள், விமர்சனங்கள், வாசகர் பக்கம் போன்ற பல்வேறு அம்சங்களை இது உள்ளடக்கியிருந்தது.  
## ஆதாரம்
- இலங்கையில் இஸ்லாமிய இதழியல் வரலாறு - புன்னியாமீன்
# அஷ்ஷரீ அத்துல் இஸ்லாமியா


**அஷ்ஷரீ அத்துல் இஸ்லாமியா** இந்தியா, தமிழ் நாடு சென்னையிலிருந்து 1985ம் ஆண்டில் வெளிவந்த ஒரு இசுலாமிய மாத இதழாகும். அபூ உபைதா ஆலிம் பாகவி என்பவர் இவ்விதழின் ஆசிரியராக இருந்தார்.  

இஸ்லாமிய அடிப்படைச் சட்ட விதிகளை விளக்கக்கூடிய ஆக்கங்களைக் இது கொண்டிருந்தது.
# பிரயன் போலஸ்


** பிரயன் போலஸ்** (Brian Bolus, சனவரி 31, 1934), இங்கிலாந்து அணியின் துடுப்பாட்டக்காரர். இவர் ஏழு தேர்வுத் துடுப்பாட்டப் போட்டிகளிலும், 463 முதல்தர துடுப்பாட்டப் போட்டிகளிலும், 143 ஏ-தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இங்கிலாந்து அணியினை இவர் 1963 -1964 ல் பிரதிநிதித்துவப் படுத்தியுள்ளார்.
# விக்கிப்பீடியா:பிழை திருத்துவது எப்படி?

விக்கிப்பீடியா கட்டுரைப் பக்கங்களில் ஏதேனும் பிழை உள்ளதாகக் கருதுகிறீர்களா? இந்தப் பிழைகளை நீங்களே திருத்த முடியும். ஆம்! பின்வரும் எளிய வழிமுறைகள் மூலம் நீங்களும் பிழை திருத்தங்களைச் செய்யலாம்!!  

- கட்டுரைப் பக்கத்தின் மேல் உள்ள "தொகு" (Beta பதிப்பு என்றால் "மூலத்தைத் தொகு") எனும் பொத்தானை அழுத்துங்கள்.
- தற்போது அந்தக் கட்டுரைக்கான தொகுப்புப் பக்கம் (மின்மடல் அனுப்பும் பெட்டி போல்) பார்வைக்குக் கிடைக்கும். இந்தத் தொகுப்புப் பக்கத்தில் கட்டுரைக்கான உரைநடைப் பகுதி இருக்கும். அதில் தாங்கள் கண்டறிந்த எழுத்துப் பிழை, தகவல் பிழை, இலக்கணப் பிழை போன்றவற்றை நீங்களே திருத்துங்கள்.
- பிழைகளைத் திருத்திய பின், அப்பெட்டியின் கீழ் உள்ள **இப்பக்கத்தைச் சேமிக்கவும்** என்ற பொத்தானை அழுத்துங்கள்.

- தாங்கள் செய்த பிழை திருத்தங்களுடன் கட்டுரை சிறப்பாகக் காட்சியளிக்கும்.

:::::**கட்டுரை பிழையின்றி இருக்க நீங்களும் உதவலாமே?**  

## தமிழ்த் தட்டச்சு

இப்போது விக்கிப்பீடியாவில் தமிழில் எழுத எந்த மென்பொருளையும் உங்கள் கணினியில் நிறுவ வேண்டியதில்லை. தமிழ் விக்கிப்பீடியாவின் வலது மூலையில் தமிழில் உள்ளிட இரு விருப்பத்தேர்வுகள் கொடுக்கப்பட்டுள்ளன.  

- எழுத்துப்பெயர்ப்பு --- அம்மா என்பதற்கு ammA அல்லது ammaa
- தமிழ்99 --- தமிழ்99 விசைப்பலகையை அடிப்படையாகக் கொண்டது

உங்களுக்குப் பழக்கமான விசைப்பலகையைத் தேர்ந்தெடுத்த பின், "தமிழில் எழுத" என்று உள்ள பெட்டியில் குறி இடவும். (பார்க்க படம்). CTRL + M என்னும் குறுக்குவிசை கொண்டு ஆங்கிலத்திலும் தமிழிலும் மாற்றி எழுதலாம்.
# மேஜர் பூத்


**மேஜர் பூத்** *(Major Booth* டிசம்பர் 10 1886, இறப்பு: சூலை 1 1916 ) இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 162 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இங்கிலாந்து அணியினை இவர் 1913 -14 ல் பிரதிநிதித்துவப் படுத்தியுள்ளார்.
# பெர்னார்ட் பொசன்குவெட்


**பெர்னார்ட் பொசன்குவெட்** *(Bernard Bosanquet ),* அக்டோபர் 13 1877, இறப்பு: அக்டோபர் 12 1936 ) இங்கிலாந்து அணியின் முன்னாள் துடுப்பாட்டக்காரர். இவர் ஏழு தேர்வுத் துடுப்பாட்டப் போட்டிகளிலும், 235 முதல்தரத் துடுப்பாட்டப் போட்டிகளிலும் கலந்து கொண்டு 15696 ஓட்டங்களை எடுத்துள்ளார். தேர்வுத் துடுப்பாட்டப் போட்டியில், இங்கிலாந்து அணியினை இவர் 1903 -05 இல் பிரதிநிதித்துவப் படுத்தியுள்ளார்.அதில் 147 ஓட்டங்களையும் 25 இழப்புகளையும் கைப்பற்றியுள்ளார்.  

பொசன்குவெட், ஏடன் கல்லூரியில் துடுப்பாட்டம் விளையாடுவதற்கு முன்பாக இவர் 1891 முதல் 1896 வரை ஓரியல் கல்லூரி, ஆக்ஸ்போர்டுவில் துடுப்பாட்டத்திற்காக *புளூ பெற்றார்.* இவர் ஒரு வெற்றிகரமான மட்டையாளரக இருந்தார். இவர் 1898 மற்றும் 1900 ஆம் ஆண்டுகளுக்கு இடையில் ஆக்ஸ்போர்டு பல்கலைக்கழகத்திற்காக விளையாடும் போது விரைவு வீச்சாளராக பந்து வீசினார். ஒரு மாணவராக, இவர் மிடில்செக்ஸ் துடுப்பாட்ட அணிக்காக பல போட்டிகளில் விளையாடியுள்ளார்.டேப்லொப் விளையாட்டை விளையாடும்போது, பொசன்குவெட் புதிய முறையில் பந்தினை வீசினார். பின்னர் அதற்கு "கூக்லி" என்று பெயரிட்டார், இவர் ஆக்ஸ்போர்டில் இருந்த காலத்தில் துடுப்பாட்டத்தில் கூக்ளியினை பயிற்சி செய்தார். இவர் முதன்முதலில் 1900 ஆம் ஆண்டில் துடுப்பாட்ட போட்டிகளில் கூக்ளியினை பயன்படுத்தினார். அதனால், விரைவாக பந்துவீசுவதனைக் கைவிட்டார். இவரது பந்துவீச்சு தேர்வாளர்களின் கவனத்தினை ஈர்த்தது. பல துடுப்பாட்ட வீரர்கள் வெளிநாட்டு சுற்றுப்பயணங்களுக்குச் சென்றதால், 1903-04ல் ஆத்திரேலியாவின் மேரிலேபோன் துடுப்பாட்ட சங்கத்திற்கு (எம்.சி.சி) எதிரான சுற்றுப்பயணத்திற்கு பொசன்குவெட் தேர்ந்தெடுக்கப்பட்டார். மட்டையாளராக சிறப்பாக விளையாடத் தவறினாலும் பந்துவீச்சில் சிறப்பான திறனை வெளிப்படுத்தினார்.  

## ஆரம்பகால வாழ்க்கை
பொசன்குவெட் 1877 அக்டோபர் 13 அன்று மிடில்செக்ஸின் என்ஃபீல்டில் உள்ள புல்ஸ் கிராஸில் பிறந்தார். இவர் பெர்னார்ட் டிண்டல் பொசன்குவெட் மற்றும் ஈவா மட் காட்டன் ஆகியோரின் ஐந்து குழந்தைகளில் ஒருவராகராகப் பிறந்தார். பொசன்குவெட்டுக்கு ஒரு தம்பியும் மூன்று சகோதரிகளும் இருந்தனர். இவரது மாமா மற்றும் தத்துவஞானியான் பெர்னார்ட் போசான்வெட் உட்பட இவரது பல உறவினர்கள் பரவலாக நன்கு அறியப்பட்டவர்கள் ஆவர். இவரது தாத்தா ஜேம்ஸ் வாட்மேன் பொசன்குவெட் ஒரு வங்கியாளராக இருந்தார், விவிலிய வரலாற்றாசிரியராகவும் திகழ்ந்தார். இவரது தந்தை பொசன்குவெட் & கோ என்ற வங்கி நிறுவனத்தில் பணிபுரிந்தார், மேலும் லண்டனில் மறை, தோல் வணிக நிறுவனத்தின் பங்குதாரராகவும் இருந்தார். இவர் 1897 முதல் 1898 வரை என்ஃபீல்ட் துடுப்பாட்ட சங்கத்தின் தலைவராக இருந்தார். இவரது தாத்தா சர் நிக்கோலா கோனிங்காம் டிண்டால் 1829 மற்றும் 1846ஆம் ஆண்டுகளுக்கு இடையிலான காலங்களில் தலைமை நீதிபதியாக இருந்தார் .  

ஸ்லோவில் உள்ள சன்னிமீட் பள்ளியில் தனது பள்ளிக் கல்வியினைக் கற்றார். பின், பொசன்குவெட் 1891 மற்றும் 1896 ஆம் ஆண்டுகளுக்கு இடையில் ஏடன் கல்லூரியில் பயின்றார். ஏடனில் இருந்தபோது, சர்ரே நிபுணர்களான மாரிஸ் ரீட் மற்றும் பில் ப்ரோக்வெல் ஆகியோரிடமிருந்து துடுப்பாட்ட பயிற்சியைப் பெற்றார். இவர் 1896 ஆம் ஆண்டில் முதல் பதினொரு துடுப்பாட்ட அணிக்காக விளையாடினார். வின்செஸ்டர் கல்லூரித் துடுப்பாட்ட அணிக்கு எதிரான போட்டியில் இவர் மூன்று இழக்குகளைக் கைப்பற்றினார். மேலும் இறுதிவரை ஆட்டமிழக்காமல் 29 ஓட்டங்களையும் எடுத்தார்.பின்னர் இலார்ட்சு துடுப்பாட்ட மைதானத்தில் ஹாரோ பள்ளிக்கு எதிரான போட்டியில் இவர் 140 நிமிடங்களில் 120 ஓட்டங்கள் எடுத்தார். இந்த நேரத்தில், இவர் விரைவு வீச்சாளராகப் பந்து வீசினார்.
# மொன்றி பொவ்டன்


**மொன்றி பொவ்டன்** (*Monty Bowden,* நவம்பர் 1, 1865, இறப்பு: பெப்ரவரி 19, 1892) இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 56 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இங்கிலாந்து அணியினை இவர் 1889 ல் பிரதிநிதித்துவப் படுத்தியுள்ளார்.
# பில் போவ்ஸ்


**பில் போவ்ஸ்** (Bill Bowes, சூலை 25, 1908, இறப்பு: செப்டம்பர் 4, 1987) இங்கிலாந்து அணியின் முன்னாள் துடுப்பாட்டக்காரர் ஆவார். இவர் 15 தேர்வுத் துடுப்பாட்டப் போட்டிகளிலும், 372 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இங்கிலாந்து அணியினை இவர் 1932-1946 ல் பிரதிநிதித்துவப் படுத்தியுள்ளார்.  

## ஆரம்பகால வாழ்க்கை
பில் போவ்ஸ் எல்லந்தில் 25 ஜூலை 1908 இல் பிறந்தார். இவரது தந்தை ஜான் போவ்ஸ் ஒரு ரயில்வே பணியாளராக இருந்தார், லங்காஷயர் மற்றும் யார்க்ஷயர் ரயில்வேயில் பணிபுரிந்ததால் இவரது குடும்பம் அடிக்கடி பல இடங்களில் இடம்பெயர்ந்தது. 1914 ஆம் ஆண்டில், லீட்ஸ், ஆர்ம்லியில் ஒரு சரக்கு கண்காணிப்பாளராக ஆன பிறகு இவர்கள் அங்கு குடியேறினர். *எக்ஸ்பிரஸ் டெலிவரீஸ் என்ற* தனது 1949 ஆம் ஆண்டு வெளியான சுயசரிதையில், போவ்ஸ் ஒரு தொழில்முறை துடுப்பாட்ட வீரராக வேண்டும் என்ற சிறுவயதில் ஒருபோதும் நினைத்தது இல்லை என்று கூறுகிறார், மாறாக இவர் இந்த விளையாட்டில் வந்தது தற்செயலாக நடந்தது எனத் தெரிவித்துள்ளார். இவர் மற்ற சிறுவர்களுடன் தெரு துடுப்பாட்டம் விளையாடினார், மேலும் இவர் உள்ளூர் ஆர்ம்லி சங்கத்தில் சில வீரர்கள் விளையாடுவதனைப் பார்க்கத் தொடங்கினார்.அந்த சங்கத்தின் மைதானம் இவரது வீட்டிற்கு அருகில் இருந்தது. இவர் குறிப்பாக டாமி டிரேக் என்று அழைக்கப்படும் ஒரு ஆர்ம்லி விரைவுப்பந்து வீச்சாளரைப் பாராட்டினார், மேலும் இவரைப் போலவே பந்துவீச வேண்டும் என நினைத்தார். தனது துடுப்பாட்ட வாழ்க்கை முழுவதும் தான் இவரைப் போலவே இயன்ற அளவு பந்துவீசினார். போவ்ஸ் தனது இரண்டு பள்ளிகளான ஆர்ம்லி பார்க் கவுன்சில் பள்ளி மற்றும் வெஸ்ட் லீட்ஸ் உயர்நிலைப்பள்ளி ஆகிய அணிகளைத் துடுப்பாட்டப் போட்டியிகளில் பிரதிநிதித்துவப்படுத்தினார். பின்னர் பள்ளி அணிகளுக்காக இவர் மும்முறை எடுத்தார். 1927 ஆம் ஆண்டின் ஈஸ்டருக்குப் பிறகு, வடமேற்கு லீட்ஸில் உள்ள கிர்க்ஸ்டால் துடுப்பாட்ட சங்கத்தில் சேர அழைக்கப்பட்டார். கிர்க்ஸ்டாலின் இரண்டாவது அணிக்கான தனது முதல் போட்டியில், இவர் மும்முறை இழப்புகள் உட்பட ஐந்து ஓட்டங்களுக்கு ஆறு இழப்புகளை வீழ்த்தினார். போவ்ஸ் 1927 ஆம் ஆண்டில் கிர்க்ஸ்டல் துடுப்பாட்ட அணிக்காக பல வெற்றிகரமான போட்டிகளில் விளையாடினார். மேலும் தொழில்முறை ரீதியாக துடுப்பாட்டப் போட்டிகளில் விளையாட மற்ற லீக் துடுப்பாட்ட சங்கங்களிடம் இருந்து சலுகைகளைப் பெறத் தொடங்கினார். இவ்வாறான சலுகைகள் இவர் முன்னர் பணிபுரிந்த நிறுவனத்தின் ஒரு வாரகால ஊதியத்தினை விட இது அதிகமாகும்.  

## சொந்த வாழ்க்கை
மேர்லபோன் துடுப்பாட்ட சங்க ஊழியர்களுடன் சேர போவ்ஸ் ஏப்ரல் 1928 இல் லண்டனுக்குச் சென்றபோது, இவர் தனது பெற்றோரின் நண்பர்களாக இருந்த பியூமண்ட் குடும்பத்துடன் தங்கினார். இவர் பல ஆண்டுகள் அங்கு வாழ்ந்தார். இவர்கள் மூலம்தான் இவர்தனது மனைவியினைச் சந்தித்தார். அவர் இவர்களின் மருமகள் ஆவார். இந்தத் தம்பதி செப்டம்பர் 30, 1933 அன்று ஹாரோவின் செயின்ட் பீட்டர் தேவாலயத்தில் திருமணம் செய்து கொண்டனர், மேலும் டோனி (பிறப்பு 1935) மற்றும் வேரா (1939) ஆகிய இரு குழந்தைகளைப் பெற்றனர்.
# டெட் போலி


**டெட் போலி** (Ted Bowley, சூன் 6, 1890, இறப்பு: சூலை 9, 1974 ) இங்கிலாந்து அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டிகளிலும், 515 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இங்கிலாந்து அணியினை இவர் 1929-1930 ல் பிரதிநிதித்துவப் படுத்தியுள்ளார்.
# ஜெப்ரி போய்கொட்


**ஜெப்ரி போய்கொட்** (Geoffrey Boycott, அக்டோபர் 21, 1940), முன்னாள் இங்கிலாந்து அணியின் துடுப்பாட்டக்காரர். இவர் 108 தேர்வுத் துடுப்பாட்டப் போட்டிகளிலும், 36 ஒருநாள் பன்னாட்டுத் துடுப்பாட்டப் போட்டிகளிலும், 609 முதல்தர துடுப்பாட்டப் போட்டிகளிலும், 313 ஏ-தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இங்கிலாந்து அணியினை இவர் 1964-1982 ல் பிரதிநிதித்துவப் படுத்தியுள்ளார்.  

## ஆரம்பகால வாழ்க்கை
பாய்காட் வேக்ஃபீல்டிற்கு அருகிலுள்ள ஃபிட்ஸ்வில்லியம் என்ற கிராமத்தில் பிறந்தார். இவர் ஜேன் (நேய் ஸ்பெய்ட்) மற்றும் தாமஸ் வில்ஃபிரெட் பாய்காட் ஆகிய தம்பதியினரின் மூன்று மகன்களில் மூத்தவர் ஆவார்.  

பாய்காட் எட்டு வயதாக இருந்தபோது, தனது வீட்டிற்கு அருகே இரும்பு தண்டவாளத்தில் விழுந்ததால் இவரின் மார்பில் கம்பி குத்தியது. உயிரைக் காப்பாற்றும் முயற்சியில் இவரின் மண்ணீரல் அகற்றப்பட்டது. மார்ச் 1950 இல், இவரின் தந்தை நிலக்கரி தொழிலாளியாக பணிபுரிந்தபோது கடுமையான விபத்து ஏற்பட்டது. அதில் இவரது முதுகெலும்புக்கு பலத்த சேதம் ஏற்பட்டது: அதில் பாதிக்கப்பட்ட இவர் 1967 ஆம் ஆண்டில் இறந்தார்.  

பாய்காட் ஃபிட்ஸ்வில்லியம் தொடக்கப்பள்ளியில் பயின்றார், அதில் இவர் 45 ஓட்டங்கள் எடுத்ததற்காக லென் ஹட்டன் மட்டையாளர் விருதை வென்றார் &nbsp;. 45 ஓட்டங்கள் மற்றும் ஆறு இழப்புகளை 10 ஓட்டங்களுக்கு கைப்பற்றியது , தற்போதுவரை பள்ளி போட்டியில் சாதனையாகக் கருதப்படுகிறது. 10 ஆம் வயதில், இவர் அக்வொர்த் துடுப்பாட்ட சங்கத்தில் சேர்ந்தார். அங்கு சிறப்பான திறனை வெளிப்படுத்தினார். தனது 11 வயதில், இவரை கிராமர் பள்ளிக்கு தேர்வுக்காக அழைத்துச் சென்றனர். ஆனால் அந்தத் தேர்வில் இவர் தோல்வியடைந்தார்.எனவே அதற்கு பதிலாக உள்ளூர் கின்ஸ்லி மேல்நிலைப் பள்ளிக்குச் சென்றார். இருப்பினும், ஓராண்டு கழித்து, இவர் தாமதமாக நுழைவுத் தேர்வில் தேர்ச்சி பெற்றார், மேலும் ஹெம்ஸ்வொர்த் இலக்கணப் பள்ளிக்கு மாற்றப்பட்டார்.இவரது 15 ஆவது வயதில் பள்ளியின் துடுப்பாட்ட முதல் லெவன் அணியின் தலைவராக நியமிக்கப்பட்டார்.  

## உள்ளூர் போட்டிகள்
இவர் 1962 ஆம் ஆண்டில் லீட்ஸ், யார்க்ஷயர் கோல்ட்ஸ் மற்றும் யார்க்ஷயர் இரண்டாம் லெவன் ஆகியவற்றிற்கான துடுப்பாட்ட அணிகளில் சிறப்பாக விளையாடிய பிறகு இவர், தனது சொந்த மாவட்டத்திற்காக விளையாடத் தொடங்கினார். யார்க்ஷயருக்காக 414 போட்டிகளில் அவர் 32,570 ஓட்டங்கள் எடுத்தார். இதில் அதிகபட்சமாக எசெக்ஸ் துடுப்பாட்ட அணிக்கு எதிரான போட்டியில் இறுதிவரை ஆட்டமிழக்காமல் 260 ஓட்டங்களை எடுத்தார். இவரின் சராசரி 57.85 ஆகும்.இவர் மொத்தமாக 103 நூறு ஓட்டங்களை எடுத்துள்ளார். இவர் பட்டியல் அ துடுப்பாட்டப் போட்டிகளில் 8,699 ஓட்டங்களை எடுத்துள்ளார். அவரின் மட்டையாட்ட சராசரி 40.08 ஆகும். இங்கிலாந்து அணிக்காக முதல் தரப் போட்டிகளில் விளையாடிய போது இவரின் சராசரி இரு முறை 100 க்கும் அதிகமாக இருந்துள்ளது. 1971 ஆம் ஆண்டில் 100.12, மற்றும் 1979 ஆம் ஆண்டில் 102.53. இதை இரண்டு முறை சாதித்த இரண்டு வீரர்களில் இவர் ஒருவர் ஆவார் மார்க் ராம்பிரகாஷ் என்பவர் மற்றவர் ஆவார். பாய்காட் 1971 ஆம் ஆண்டில் யார்க்ஷயரின் தலைவராக நியமிக்கப்பட்டார், ஆனால் 1978 ஆம் ஆண்டில் ஒரு கோப்பையை வெல்லத் தவறியதால் பணிநீக்கம் செய்யப்பட்டார். பின்னர் அவர் அணியில் இருந்து வெளியேற்றப்பட்டார், ஆனால் உறுப்பினர்களின் கிளர்ச்சியின் பின்னர் மீண்டும் பணியில் அமர்த்தப்பட்டார். அவரது தொழில் வாழ்க்கையில் பாய்காட் அடிக்கடி சங்கத்தில் இருந்த மற்ற நபர்களுடன் மோதலில் ஈடுபட்டார். இதில் ஃப்ரெட் ட்ரூமேன், பிரையன் க்ளோஸ் மற்றும் ரே இல்லிங்வொர்த் ஆகியோர் அடங்குவர்.
# பில் பிரேட்லி


**பில் பிரேட்லி** (*Bill Bradley ),* சனவரி 2, 1875, இறப்பு: சூன் 19, 1944) இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 144 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இங்கிலாந்து அணியினை இவர் 1899 ல் பிரதிநிதித்துவப் படுத்தியுள்ளார்.
# லென் பிராண்ட்


**லென் பிராண்ட்** (Len Braund, அக்டோபர் 18, 1875, இறப்பு: திசம்பர் 23, 1955) இங்கிலாந்து அணியின் துடுப்பாட்டக்காரர். இவர் 23 தேர்வுத் துடுப்பாட்டப் போட்டிகளிலும், 432 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இங்கிலாந்து அணியினை இவர் 1901-1908 ல் பிரதிநிதித்துவப் படுத்தியுள்ளார்.
# மைக் பிரியர்லி


** மைக் பிரியர்லி** (Mike Brearley, ஏப்ரல் 28, 1942), இங்கிலாந்து அணியின் துடுப்பாட்டக்காரர். இவர் 39 தேர்வுத் துடுப்பாட்டப் போட்டிகளிலும், 25 ஒருநாள் பன்னாட்டுத் துடுப்பாட்டப் போட்டிகளிலும், 455 முதல்தர துடுப்பாட்டப் போட்டிகளிலும், 272 ஏ-தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இங்கிலாந்து அணியினை இவர் 1976-1981 ல் பிரதிநிதித்துவப் படுத்தியுள்ளார்.
# வால்டர் பிரியர்லி


**வால்டர் பிரியர்லி** (*Walter Brearley*, மார்ச்சு 11, 1876, இறப்பு: சனவரி 30 1937) இங்கிலாந்து அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும், 134 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இங்கிலாந்து அணியினை இவர் 1905-1912 ல் பிரதிநிதித்துவப் படுத்தியுள்ளார்.
# டான் பிரென்னன்


**டான் பிரென்னன்** (*Don Brennan*, பெப்ரவரி 10, 1920, இறப்பு: சனவரி 9, 1985) இங்கிலாந்து அணியின் துடுப்பாட்டக்காரர். இவர் 2தேர்வுத் துடுப்பாட்டப் போட்டிகளிலும், 232 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இங்கிலாந்து அணியினை இவர் 1951 ல் பிரதிநிதித்துவப் படுத்தியுள்ளார்.
# ஜானி பிரிக்ஸ்


**ஜானி பிரிக்ஸ்** (*Johnny Briggs*, அக்டோபர் 3, 1862, இறப்பு: சனவரி 11, 1902) இங்கிலாந்து அணியின் துடுப்பாட்டக்காரர். இவர் 33 தேர்வுத் துடுப்பாட்டப் போட்டிகளிலும், 535 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இவர் இங்கிலாந்து அணியின் உறுப்பினராக 1884 - 1899 ல் பங்கு பெற்றார்.
# கிறிஸ் பிரோட்



**பிரையன் கிறிஸ்டோபர் பிரோட்** (*Chris Broad*, பிறப்பு: 29 செப்டம்பர் 1957) என்பவர் இங்கிலாந்து அணியின் முன்னாள் துடுப்பாட்டக்காரர் ஆவார். இவர் 25 தேர்வுத் துடுப்பாட்டப் போட்டிகளிலும், 34 ஒருநாள் பன்னாட்டுத் துடுப்பாட்டப் போட்டிகளிலும், 340 முதல் தரத் துடுப்பாட்டப் போட்டிகளிலும், 319 பட்டியல் அ துடுப்பாட்டப் போட்டிகளிலும் விளையாடியுள்ளார். தேர்வுப் போட்டிகளில் இவர் இங்கிலாந்து அணியினை 1984-1989 ஆண்டுகளில் பிரதிநிதித்துவப் படுத்தியுள்ளார்.  

இவரது பிள்ளைகள் இருவரும் துடுப்பாட்டத்தில் ஈடுபட்டுள்ளனர். இவரது மகன் ஸ்டூவர்ட் ஒரு வேகப்பந்து வீச்சாளர், தனது தந்தையைப் போலவே இங்கிலாந்து மற்றும் நாட்டிங்ஹாம்ஷைர் ஆகிய இரு அணிகளையும் பிரதிநிதித்துவப்படுத்துகிறார். இவரது மகள் ஜெம்மா இங்கிலாந்தின் ஒருநாள் அணியில் செயல்திறன் ஆய்வாளராகப் பணியாற்றுகிறார்.
# பில் புரொக்வெல்


**பில் புரொக்வெல்** (*Bill Brockwell*, பிறப்பு: செப்டம்பர் 29, 1957, இங்கிலாந்து அணியின் துடுப்பாட்டக்காரர். இவர் ஏழு தேர்வுத் துடுப்பாட்டப் போட்டிகளிலும், 357 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இங்கிலாந்து அணியினை இவர் 1993 - 1999 ஆண்டுகளில் பிரதிநிதித்துவப் படுத்தியுள்ளார்.
# ஃகியூ புரொம்லி-டெவன்போர்ட்


**ஃகியூ புரொம்லி-டெவன்போர்ட்** (*Hugh Bromley-Davenport*, பிறப்பு: ஆகத்து 18 1870, இறப்பு: மே 23 1954) என்பவர் இங்கிலாந்து அணியின் துடுப்பாட்டக்காரர் ஆவார். இவர் நான்கு தேர்வுத் துடுப்பாட்டப் போட்டிகளிலும், 76 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1896 - 1899 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# டென்னிஸ் புரூக்ஸ்


** டென்னிஸ் புரூக்ஸ்** (*Dennis Brookes*, பிறப்பு: அக்டோபர் 29 1915, இறப்பு: மார்ச்சு 9 2006) இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 525 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இவர் 1949 ல் இங்கிலாந்து அணியில் உறுப்பினராக பங்குகொண்டார்.
# அலன் பிரவுண்


**அலன் பிரவுண்** (*Alan Brown )*, பிறப்பு: அக்டோபர் 17 1935) என்பவர் இங்கிலாந்து அணியின் துடுப்பாட்டக்காரர் ஆவார். இவர் இரண்டு தேர்வுத் துடுப்பாட்டப் போட்டியிலும், 251 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1961 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# டேவிட் பிரவுண் (1942)


**டேவிட் பிரவுண் (1942)** (*David Brown , born 1942)*, பிறப்பு: சனவரி 30 1942), இங்கிலாந்து அணியின் துடுப்பாட்டக்காரர். இவர் 26 தேர்வுத் துடுப்பாட்டப் போட்டியிலும், 390 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இங்கிலாந்து அணியினை இவர் 1965-1969 ல் பிரதிநிதித்துவப் படுத்தியுள்ளார்.
# ஃபிரெட்டி பிரவுண்


**ஃபிரெட்டி பிரவுண் ** (*Freddie Brown )*, பிறப்பு: டிசம்பர் 16 1910, இறப்பு: சூலை 24 1991) இங்கிலாந்து அணியின் துடுப்பாட்டக்காரர் ஆவார். இவர் 22 தேர்வுத் துடுப்பாட்டப் போட்டியிலும், 335 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1931 - 1953 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.  

பிரவுன் 1933 ஆம் ஆண்டில் இந்த ஆண்டின் விசுடன் துடுப்பாட்ட வீரர்களில் ஒருவராகப் பெயரிடப்பட்டார். ஆனால் 1949 இல் நார்தாம்ப்டன்ஷைர் மற்றும் இங்கிலாந்தின் தலைவராக நியமிக்கப்பட்டார். பிரவுன் 1951 முதல் 1953 வரை இங்கிலாந்து தேர்வாளராக இருந்தார்.பின்னர் 1953 ஆம் ஆண்டில் இங்கிலாந்துத் துடுப்பாட்ட அணி ஆஷஸை மீண்டும் பெற்றது. அப்போது தேர்வாளர்கள் குழுவின் தலைவராகவும் இருந்தார். இவர் 1971-72ல் மேரிலேபோன் துடுப்பாட்ட சங்கத்தின் (எம்.சி.சி) தலைவராகவும், 1977 இல் துடுப்பாட்ட குழுமத் தலைவராகவும் தேர்ந்தெடுக்கப்பட்டார். கிரீட்டிலிருந்து பிரித்தானிய இராணுவத்தையும் 1980 ஆம் ஆண்டில் சிபிஇயையும் கிரிக்கெட்டிலிருந்து வெளியேற்றுவதில் இவர் காட்டிய துணிச்சலுக்காகவும் இவரது சேவையினைப் பாராட்டும் விதமாகவும் இவருக்கு 1942 ஆம் ஆண்டில் பிரித்தானியப் பேரரசின் எம் இ இ விருது வழங்கப்பட்டது.  

## ஆரம்பகால வாழ்க்கை
இவரின் தந்தை ரோஜர் கிரவுண்ட்ஸ் பிரவுன் , துடுப்பாட்ட வீரர் ஆவார். இவர் 1926-27ல் மேரிலேபோன் துடுப்பாட்ட சஙகத்திற்கு (எம்.சி.சி) எதிராக லிமா துடுப்பாட்ட மற்றும் கால்பந்து சங்கத்திற்காக துடுப்பாட்டத்தில் அறிமுகமானார். அந்தப் போட்டியில் 50 ஓட்டங்களுக்கு 5 இழப்புகளைக் கைப்பற்றினார். இவர் ஒரு தொழிலதிபராக இருந்தார். பிரவுனின் சகோதரி ஆலைன் 1934 முதல் 1948 வரை மகளிர் துடுப்பாட்ட சங்கத்தின் இடது கை வீரராக இருந்தார். பின்னர், இவரது மகன்களான ரிச்சர்ட் பிலிப் மற்றும் கிறிஸ்டோபர் ஃபிரடெரிக் ஆகியோர் துடுப்பாட்டம் விளையாடினர். பிரவுன் இயல்பாகவே இடது கைப் பழக்கம் கொண்டவராக இருந்தார். ஆனால் சிறு வயதிலிருந்தே வலது கையைப் பயன்படுத்த வேண்டிய கட்டாயத்தில் இருந்தார். ஆனால் அது துடுப்பாட்டம் விளையாடும் திறனை பாதிக்கவில்லை.  

சிலியில் உள்ள செயிண்ட் பீட்டர்ஸ் பள்ளியிலும், 1921 ஆம் ஆண்டு முதல் மைடன்ஹெட்டில் உள்ள செயின்ட் பிரான்ஸ் பள்ளியிலும் கல்வி கற்றார். அங்கு அவருக்கு தென்னாப்பிரிக்கத் துடுப்பாட்ட அணியின் பன்முக வீரரான ஆப்ரி பால்க்னர் கூக்ளி பந்துவீச்சு கற்பித்தார். 1925 ஆம் ஆண்டில், பிரவுன் கேம்பிரிட்ஜில் உள்ள தி லேஸ் பள்ளியில் பயின்றார். அப்போது பள்ளி அளவிலான துடுப்பாட்டப் போட்டிகளில் இவர் மட்டையாட்டம் மற்றும் பந்துவீச்சுகளில் சிறப்பான தரவரிசைகளைப் பெற்றார். மற்றும் அதற்கு அடுத்த போட்டியில் ஃப்ரீ ஃபாரெஸ்டர்ஸ் துடுப்பாட்ட அணிக்கு எதிராக 9 ஓட்டங்களை விட்டுக் கொடுத்து 5 இழப்புகளைக் கைப்பற்றினார்.இவர் இடதுகை எதிர்ச் சுழல் பந்துவீச்சாளர் ஆவார். தி ஓவலில் சர்ரேக்கு துடுப்பாட்ட அணிக்கு எதிரான போட்டியில் தனது முதல் நூறு ஓட்டங்களை எடுத்தார். அந்தப் போட்டியில் இவர் 150 ஓட்டங்கள் எடுத்தார்.எச்.டி.ஜி லெவ்சன்-கோவரின் லெவன் அணிக்கு எதிராக 140 ஓட்டங்கள் எடுத்தார். தொடரின் முடிவில், கேம்பிரிட்ஜ் வீரர்களில் அதிக ஓட்டங்கள் எடுத்த வீரர்கள் வரிசையில் இவர் முதலிடத்தில் இருந்தார்.
# ஜோர்ஜ் பிரவுண்



**ஜோர்ஜ் பிரவுண் ** (*George Brown )*, பிறப்பு: அக்டோபர் 6 1887, இறப்பு: டிசம்பர் 3 1964) இங்கிலாந்து அணியின் துடுப்பாட்டக்காரர். இவர் ஆறு தேர்வுத் துடுப்பாட்டப் போட்டியிலும், 612 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இங்கிலாந்து அணியினை இவர் 1921-1923 ல் பிரதிநிதித்துவப் படுத்தியுள்ளார்.
# ஜெக் பிரவுண்



**ஜெக் பிரவுண் ** (*Jack Brown )*, பிறப்பு: ஆகத்து 20 1869, இறப்பு: நவம்பர் 4 1904) இங்கிலாந்து அணியின் துடுப்பாட்டக்காரர். இவர் எட்டு தேர்வுத் துடுப்பாட்டப் போட்டியிலும், 383 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இங்கிலாந்து அணியினை இவர் 1894-1899 ல் பிரதிநிதித்துவப் படுத்தியுள்ளார்.
# சைமன் பிரவுண்


**சைமன் பிரவுண் ** (*Simon Brown*, பிறப்பு: சூன் 29 1969), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 159 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இங்கிலாந்து அணியினை இவர் 1996 ல் பிரதிநிதித்துவப் படுத்தியுள்ளார்.
# விக்கிப்பீடியா:மே 6, 2011 கிழக்குப் பல்கலைக்கழகம் தமிழ் விக்கிப்பீடியா பட்டறை

## இடம், திகதி,நேரம்
- இடம்: கிழக்குப் பல்கலைக்கழகம், வந்தாறுமூலை, மட்டக்களப்பு, இலங்கை
- திகதி: மே 6, 2011
- நேரம்: காலை 9.00 முதல்

## நிகழ்ச்சி நிரல்
1. தமிழ் விக்கிப்பீடியா பொது அறிமுகம்
1. தமிழ் விக்கிப்பீடியாவின் அண்மைய அடைவுகள்
1. விக்கிப்பீடியா தொகுத்தல்
1. விக்கியாக்கம் முறைகளும் கொள்கைகளும்

## கலந்து கொள்வோர்
பல்கலைக்கழக விரிவுரையாளர்கள், ஊழியர்கள்  

## ஒழுங்கமைப்பு
ஊழியர் மேம்பாட்டு மையம், கிழக்குப் பல்கலைக்கழகம்.  

## பயிற்சி அளிப்போர்
- சஞ்சீவி சிவகுமார்
- செ. சாந்தரூபன்

## நேரடி அறிக்கை
கிழக்குப் பல்கலைக் கழக ஊழியர் மேம்பாட்டு மையத்தின் அனுசரணையுடன் தற்போது கிழக்குப் பல்கலைக் கழகத்தில் தமிழ் விக்கிபீடியா பயிற்சிப்பட்டறை வெற்றிகரமாக நடைபெற்றுக்கொண்டுள்ளது.  
கிழக்குப் பல்கலைக் கழக ஊழியர் மேம்பாட்டு மையத்தின் தலைவர் முனைவர். பெ. வினோபாபா அவர்களது அறிமுக உரையைத் தொடர்ந்து நிகழ்ச்சி ஆரம்பமானது.  

ஆரம்பத்தில் இணையத் தொடர்பில் சிறிய தடங்கல் ஏற்பட்டாலும் தற்போது மிகவும் சுவாரசியமான முறையில் தொடர்கிறது.  
சஞ்சீவி சிவகுமார் பயிற்சிப்பட்டறையை நடாத்துகிறார். பயனர் அனைவரும் பல்கலைக்கழக விரவுரையாளர்கள் ஆகும்.  
பயிற்சிப் பட்டறையில் இருந்து செ.சாந்தரூபன்  

## நிகழ்வு பற்றிய குறிப்புகள்
பயிற்சிப் பட்டறை முன்னர் நடைபெற்ற கிழக்குப் பல்கலைக் கழக தகவல் தொழில்நுட்ப தொடர்பாடல் மையத்தில் ஏற்பாடு செய்யப்பட்டிருந்தது. கிழக்குப் பல்கலைக் கழக ஊழியர் மேம்பாட்டு மையத்தின் பணிப்பாளர் முனைவர். பெ.வினோபாபா அவர்கள் அறிமுகம் செய்து ஆரம்பித்து வைத்தார். 43 பங்குபற்றுனர்கள் பங்குகொண்டனர். சஞ்சீவி சிவகுமார் மற்றும் செ.சாந்தரூபன் பட்டறையை வழி நடத்தினர்.  

பட்டறையில் பங்குபற்றியவர்களில் மூவர் தாம் ஏற்கனவே ஆங்கில விக்கியில் தேடல் செய்திருப்பதாகத் தெரிவித்தனர். ஏனையவர்களுக்கு விக்கி புதியதாயிருந்தது.  

### குறைபாடுகள்
- பட்டறை ஆரம்பத்தில் ஏற்பட்ட இணைய இணைப்பு கோளாறுகள் காரணமாக அரை மணி நேரத்திற்கு மேல் வெறும் உரை அறிமுகமே செய்ய முடிந்தது.
- இணையத்தின் வேகம் மிக மந்தமாயிருந்ததால் பல விடயங்களை செயற்படுத்திக் காட்ட முடியாமையும் நேர விரயமும் ஏற்பட்டது.

### வெற்றி
- பங்குபற்றுனர்கள் மொழித் துறை(ஆங்கிலம், தமிழ், அரபு) ,அறிவியல் துறைகள், வேளாண்மைத்துறை, பொருளியல், மேலாண்மைத் துறை சார்ந்தவர்களாக இருந்தமை.
- அறிவதில் ஆர்வமும் ஊக்கமும் காட்டியமை

=
# சலேர்னோ



**சலேர்னோ** (*Salerno*, ) இத்தாலியின் மேற்கு கடற்கரையில் உள்ள ஒரு துறைமுக நகரம். இத்தாலியின் தென்மேற்கில் அமைந்துள்ள சலேர்னோ மாகாணத்தின் தலைநகராகவும் விளங்குகிறது. உரோமக் குடியரசின் காலத்திலிருந்து இந்நகரத்தில் மக்கள் வசித்து வருகின்றன. 2010ம் ஆண்டு கணக்கெடுப்பின் படி இந்நகரின் மக்கள் தொகை 1,39,579.
# உலக தகவல் சமூக நாள்


**உலக தகவல் சமூக நாள் ** (World Information Society Day) என்று ஒவ்வொரு ஆண்டும் மே 17ஆம் நாள் கொண்டாடப்படுகிறது. இது குறித்து அறிவிப்பு 2005ஆம் ஆண்டு தூனிசில் நடந்த *தகவல் சமூகத்திற்கான உலக மாநாட்டை* அடுத்து ஐக்கிய நாடுகள் பொதுச் சபையின் தீர்மானம் மூலம் அறிவிக்கப்பட்டது.  

இதற்கு முன்னதாக பன்னாட்டுத் தொலைத்தொடர்பு ஒன்றியம் 1865ஆம் ஆண்டு இந்த நாளன்று நிறுவப்பட்டதைக் கொண்டாடும் விதமாக **உலகத் தொலைத்தகவல் தொடர்பு நாள்** என அறியப்பட்டு வந்தது. 1973ஆம் ஆண்டு இதற்கான தீர்மானம் மாலேகா-டொர்ரெமோலினோசில் நடந்த முழு அதிகாரம் கொண்ட மாநாட்டில் நிறைவேற்றப்பட்டிருந்தது.  

உலக தகவல் சமூக நாளின் முகனையான நோக்கம் உலகளவில் புதிய தகவல் தொழில்நுட்பங்களாலும் இணையத்தாலும் ஏற்பட்டுள்ள சமுதாய மாற்றங்களைக் குறித்த விழிப்புணர்ச்சியை வளர்ப்பதாகும். மேலும் இது எண்ணிம இடைவெளியைக் குறைப்பதற்கு உதவிடும் இலக்கையும் கொண்டுள்ளது.  

## உலகத் தகவல் சமூக நாள்
நவம்பர் 2005இல் நடந்த தகவல் சமூகத்திற்கான உலக மாநாடு தகவல் தொலைத்தொடர்பு தொழில்நுட்பங்களின் (ICT) இன்றியமையாமை மற்றும் மாநாட்டில் முன்வைக்கப்பட்ட பல்வேறு எழுவினாக்களைக் குறித்துமான குவியத்தை ஏற்படுத்த மே 17ஆம் நாளை **உலக தகவல் சமூக நாள்** என்று அறிவிக்க ஐக்கிய நாடுகள் பொதுச் சபைக்கு வேண்டுகோள் விடுத்தது. மார்ச்சு 2006 அன்று பொதுச்சபை அவ்வாறே தீர்மானம் (A/RES/60/252) நிறைவேற்றியது. முதல் உலக தகவல் சமூக நாள் மே 17, 2006ஆம் ஆண்டு கொண்டாடப்பட்டது.  

## உலக தொலைத்தொடர்பு மற்றும் தகவல் சமூக நாள்
நவம்பர் 2006 துருக்கியில் உள்ள அன்டால்யாவில் நடந்த பன்னாட்டுத் தொலைதொடர்பு ஒன்றியத்தின் முழு அதிகாரம் கொண்ட மாநாடு இரு நிகழ்வுகளையும் ஒன்றுபடுத்தி **உலகத் தொலைத்தொடர்பு மற்றும் தகவல் சமூக நாளாகக்** கொண்டாட தீர்மானித்தது. இற்றைப்படுத்தப்பட்ட தீர்மானம் 68 உறுப்பினர் நாடுகளையும் துறை உறுப்பினர்களையும் ஆண்டுதோறும் தேசியளவில் தகுந்த நிகழ்ச்சிகளை வடிவமைத்துக் கொண்டாடுமாறு அழைப்பு விடுத்தது.  

## இதனையும் காண்க
- அமைப்பு நிர்வாகி பாராட்டு நாள்
# அமைப்பு நிர்வாகி பாராட்டு நாள்


**அமைப்பு நிர்வாகி பாராட்டு நாள் ** (System Administrator Appreciation Day) என்றும் **சிஸ்அட்மின் நாள்** என்றும் **SAAD** என்றும் குறிப்பிடப்படும் நாளை டெட் கெகாடோசு என்ற அமைப்பு நிர்வாகி உருவாக்கினார். புதிய அச்சுப்பொறிகளை நிறுவியதற்கு நன்றி கூறும்விதமாக சக ஊழியர்கள் அமைப்பு நிர்வாகிக்கு பூக்களும் கனிகளும் நிறைந்த கூடைகளை பரிசளிப்பது போல வந்த ஹுவலெட் பெக்கார்ட் நிறுவனத்தின் இதழ் விளம்பரத்தினால் கெகாடோசிற்கு இத்தகைய எண்ணம் எழுந்தது. அமைப்பு நிர்வாகிகள் மற்றும் தகவல் தொழில்நுட்ப ஊழியர்களின் பணியை பாராட்டும் விதமாக இந்த விடுமுறை நாள் விடப்படுகிறது. ஒவ்வொரு ஆண்டு சூலை திங்கின் கடைசி வெள்ளிக்கிழமை இது கொண்டாடப்படுகிறது. முதல் அமைப்பு நிர்வாகி பாராட்டு நாள் சூலை 28, 2010 அன்று கொண்டாடப்பட்டது. அடுத்த விடுமுறை சூலை 29, 2011 அன்று வருகிறது.  

பல கணினி மற்றும் இணையம் சார்ந்த பண்பாடுடைய நிறுவனங்கள், திங்க்கீக்,கஃபேபிரஸ் போன்றவை, இந்த விடுமுறை நாளின்போது சிறப்பு பயன்பாட்டு சேவைகளையும் போட்டிகளையும் நடத்துகின்றன. இந்நாளைக் கொண்டாட பல கானாப் பாடல்களும் இயற்றப்பட்டுள்ளன. ஆயினும் புகழ்பெற்ற வாழ்த்தட்டை நிறுவனங்களான ஆல்மார்க் போன்றவற்றின் ஆதரவு இன்னமும் கிடைக்கவில்லை. இந்த நாளை தொழில்முறை அமைப்பு நிர்வாகிகள் சங்கம் (League of Professional System Administrators) மற்றும் சேஜ் (SAGE/USENIX) என்ற இரு தொழில்சார் அமைப்புகள் அங்கீகரித்தும் ஆதரவளித்தும் வருகின்றன.  

## இதனையும் காண்க
- உலக தகவல் சமூக நாள்
# ராதிகா சிற்சபையீசன்


இவர் 2011, மே 2 இல் நடந்த தேர்தலில் ஸ்கார்பரோ-ரூச் ரிவர் என்ற தொகுதியில் புதிய சனநாயகக் கட்சியின் சார்பில் போட்டியிட்டு வெற்றி பெற்றார். 2015 தேர்தலில் இவர் மீண்டும் போட்டியிட்டு தோல்வியடைந்தார்.  

## வாழ்க்கைச் சுருக்கம்
இலங்கை, யாழ்ப்பாணத்தில் பிறந்த ராதிகா 5வது அகவையில் கனடாவுக்குக் குடி பெயர்ந்தார். டொராண்டோ பல்கலைக்கழகத்தில் இரண்டு ஆண்டுகள் பட்டப் படிப்பை மேற்கொண்டு, பின்னர் கார்ல்ட்டன் பல்கலைக்கழகத்தில் தொடந்து கல்வி கற்று வர்த்தகவியலில் இளமாணிப் பட்டம் பெற்றார். தொடர்ந்து குயின்ஸ் பல்கலைக்கழகத்தில் முதுமாணிப் பட்டத்தையும் பெற்றார்.  

### தமிழ் கல்வி
ஐந்து அகவையில் கனடா வந்த ராதிகா இங்கு வழங்கப்படும் தமிழ் வகுப்புகளுக்குச் சென்றார். இவர் பேருந்து எடுத்துச் சென்று ஆர்வத்துடன் தமிழ் கற்றார். இவரது தந்தையார் கத்தோலிக்க கல்வித் திணைக்களத்துடன் இணைந்து மிசசாகாவில் முதலில் தமிழ் வகுப்புக்களைத் தொடங்கினார். இவர் ரொறொன்ரோ பல்கலைக்கழகத் தமிழ் மாணவர் ஒன்றியத்தின் தலைவராகவும் செயற்பட்டார்.  

## அரசியலில்
இராதிகா புதிய சனநாயகக் கட்சியில் 2004 ஆம் ஆண்டில் இணைந்தார். எட் புரோட்பெண்ட்டுக்கு ஆதர்வாக அவர் பரப்புரை செய்தார். அன்றிலிருந்து அக்கட்சியின் பல செயற்பாடுகளில் தீவிரமாகப் பங்குபற்றி வருகிறார். பதவி ஏற்பு விழா உரை.  

ரொரோண்டோ பெரும்பாகத்தில் இடம்பெற்ற நடுவண் அரசுத் தேர்தலில் ஸ்கார்பரோ ரூச் ரிவர் தொகுதியில் முதற்தடவையாக புதிய சனநாயகக் கட்சியின் சார்பில் போட்டியிட்டு 18,856 வாக்குகளைப் பெற்று வெற்றி பெற்றார். 2008 இல் இடம்பெற்ற தேர்தலில் இக்கட்சி 4,900 வாக்குக்களை மாத்திரமே பெற்றிருந்தது.  

## பரவலர் பண்பாட்டில்
இவரது வாழ்க்கை கதை நிக்கி கோல், ரியான் சிங் ஆகியோர் இயக்கத்தில் ரே ஆஃப் ஹோப் என்ற பெயரில் ஆவணப்படமாக 2024 ஆம் ஆண்டு வெளியானது.
# பில் கோப்சன்


**பில் கொப்சன்** (*Bill Copson*, பிறப்பு: ஏப்ரல் 27, 1908, இறப்பு: செப்டம்பர் 14, 1971) இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், 279 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1939 - 1947 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# டொமினிக் குக்


**டொமினிக் குக்** (*Dominic Cork*, பிறப்பு: ஆகத்து 7 1971), இங்கிலாந்து அணியின் முன்னாள் துடுப்பாட்டக்காரர் ஆவார். இவர் 37 தேர்வுத் துடுப்பாட்டப் போட்டிகளில் விளையாடி 864 ஓட்டங்களை எடுத்தார்.இதில் 59 ஓட்டங்கள் எடுத்ததே இவரின் அதிக பட்ச ஓட்டம் ஆகும். மேலும் பந்துவீச்சில் 131 இழப்புகளைக் கைப்பற்றினார். 180 ஓட்டங்களை எடுத்துள்ள இவர் 41 இழப்புகளைக் கைப்பற்றினார். 32 ஒருநாள் பன்னாட்டுத் துடுப்பாட்டப் போட்டிகளிலும், 312 முதல்தர துடுப்பாட்டப் போட்டிகளில் விளையாடி 9812 ஓஒட்டங்களை எடுத்துள்ள இவர் 969 இழப்புகளைக் கைப்பற்றினார். இதில் அதிகபட்சமாக இறுதிவரை ஆட்டமிழக்காமல் 200* ஓட்டங்களை எடுத்தார். 307 பட்டியல் அ துடுப்பாட்டப் போட்டிகளிலும் கலந்து கொண்டுள்ளார். இவர் 1995 - 2002 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.  

1990 இல் டெர்பிஷையர் துடுப்பாட்ட அணிக்காக முதல் தரத் துடுப்பாட்டத்தில் அறிமுகமான இவர் 1992 இல் 21 வயதில் இங்கிலாந்துத் துடுப்பாட்ட அணிக்காக விளையாட தேர்வு செய்யப்பட்டார். 1992 முதல் 2002 வரை இங்கிலாந்துக்காக 69 போட்டிகளில் விளையாடினார். 2004 ஆம் ஆண்டில் லங்காஷயர் துடுப்பாட்ட அணியில் சேர்வதற்கு முன்பு கார்க் 13 ஆண்டுகள் டெர்பிஷையர் துடுப்பாட்ட அணிக்காக விளையாடினார். 2008 ஆம் ஆண்டிற்குப் பிறகு லங்காஷயரை விட்டு வெளியேறிய கார்க், 2009 முதல் 2011 வரை விளையாடிய ஹாம்ப்ஷயரில் சேர்ந்தார், 2010 மற்றும் 2011 ஆம் ஆண்டுகளில் இவர் தலைவராக செயல்பட்டார். ஹாம்ப்ஷயரில் இருந்தபோது, இவர் 2009 ஃப்ரெண்ட்ஸ் பிராவிடன்ட் கோப்பையினை வென்றார், மேலும் 2010 ஃப்ரெண்ட்ஸ் பிராவிடன்ட் இ20 இல் கவுண்டியை போட்டியில் வெற்றி பெற்றார். இவர் 2011 ஆம் ஆண்டின் முடிவில் ஹாம்ப்ஷயர் அணியில் இருந்து விடுவிக்கப்பட்டார். அதன்பிறகு இவர் 22 செப்டம்பர் 2011 அன்று ஸ்கை ஸ்போர்ட்ஸ் நியூஸில் ஓய்வு பெறுவதாக அறிவித்தார். இவரது பிரபலமான புனைபெயர் *"கார்க்கி"* ஆகும்.  

## ஆரமபகால வாழ்க்கை
இவரது பெற்றோர்கள் இருவரும் மேற்கு நாட்டைச் சேர்ந்த கத்தோலிக்கர்கள் ஆவர். இவரது பெற்றோர்களான மேரி மற்றும் ஜெரால்ட் கார்க் ஆகியோரின் மூன்று மகன்களில் இளையவராக நியூகேஸில்-அண்டர்-லைமில் கார்க் பிறந்தார். இவரது தாத்தா, ஆர்க்கிபால்ட் கார்க், 1910 களில் போர்ட் வேல் எஃப்சிக்காக தொழில் முறை அல்லாத கால்பந்து போட்டிகளில் விளையாடினார். இவரது தந்தை நிதி ஆலோசகராக பணியாற்றினார். நியூகேஸில்-அண்டர்-லைம் கல்லூரியில் கல்வியைத் தொடர்வதற்கு முன்பு , ஸ்டோக்-ஆன்-ட்ரெண்டிலுள்ள செயின்ட் ஜோசப் கல்லூரியில் இவர் கல்வி பயின்றார் .  

## சொந்த வாழ்க்கை
கார்க் தனது முதல் மனைவி ஜேனென்பவரை 22 ஆம் வயதில் திருமணம் செய்து கொண்டார், ஆனால் சர்வதேச த்டூப்பாட்டப் போட்டியில் இருந்து விலகுவதற்கான அழுத்தங்களால் திருமணம் விவாகரத்தில் முடிவதற்கு வழிவகுத்தது. இவரது மகனும் பன்முகத் துடுப்பாட்ட வீரர் ஆவார்.  

கார்க் டெர்பியில் வசித்து வருகிறார், மேலும் டோனா என்பவரை இரண்டாவது திருமணம் செய்து கொண்டார்.  

ஸ்கை ஸ்போர்ட்ஸிற்கான விளையாட்டு வர்ணனையாளரக இருக்கிறார். பாகிஸ்தான் தொலைக்காட்சி கழகத்திற்காக இலங்கையின் பாகிஸ்தான் சுற்றுப்பயணம் குறித்து கருத்து தெரிவித்தபோது, இலங்கை தேசிய துடுப்பாட்ட அணி மீதான 2009 தாக்குதலில் சிக்கியவர்களில் இவரும் ஒருவராவார். போட்டி நடுவர் கிறிஸ் பிராட் தாக்குதலின் கூறுகளை இட்டுக்கட்டியதாக பாகிஸ்தான் துடுப்பாட்ட வாரியத் தலைவர் இஜாஸ் பட் கூறியதைத் தொடர்ந்து இவர் விமர்சித்தார். இவர் இந்தியன் பிரீமியர் லீக்கிலும் பணியாற்றினார்.
# ஜெப் கோப்



**ஜெப் கோப்** (*Geoff Cope*, பிறப்பு: பிப்ரவரி 23 1947) இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், இரண்டு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1974 - 1975 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# வெண்பா நாயகம்



தமிழ் உலகில் இன்று தலைசிறந்த சித்திரக்கவிகளையும் குறிஞ்சிச் சுவையையும் நமக்கு அளித்திருப்பவர்கள் இலங்கை வெலிகமாவைச் சார்ந்த பெரும் மதிப்பிற்குரிய ஞானமகான் கலீல்அவுன் நாயகம் அவர்கள்.இவர்களை பன்னாடுகளில் வாழக்கூடிய இஸ்லாமியர்கள் இவர்கள் கூறும் ஞான உபன்னியாசங்களை கேட்டு பின்பற்றி வருகிறார்கள்.  
பதினைந்துக்கும் அதிகமான தமிழ் நூட்கள் எழுதி உள்ள இவர்கள் தாகிபிபரம் எனும் ஞானகிரந்தத்தையும் எழுதி வெளியிட்டுள்ளார்கள்.
# பொப் கொட்டம்


**பொப் கொட்டம்** (*Bob Cottam*, பிறப்பு: அக்டோபர் 16 1944, இங்கிலாந்து அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும், 289 முதல்தர துடுப்பாட்டப் போட்டிகளிலும், 113 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1969 - 1972 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# சாம் குக்



**சாம் குக்** (*Sam Cook*, பிறப்பு: ஆகத்து 23 1921- இறப்பு: செப்டம்பர் 4 1996) இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டிகளிலும், 506 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1947 ம் ஆண்டில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# நிக் குக்



**நிக் குக்** (*Nick Cook*, பிறப்பு: சூன் 17 1956), இங்கிலாந்து அணியின் துடுப்பாட்டக்காரர். இவர் 15 தேர்வுத் துடுப்பாட்டப் போட்டிகளிலும், மூன்று ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1983 - 1989 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஜெப் குக்



**ஜெப் குக்** (*Geoff Cook*, பிறப்பு: அக்டோபர் 9 1951), இங்கிலாந்து அணியின் துடுப்பாட்டக்காரர். இவர் ஏழு தேர்வுத் துடுப்பாட்டப் போட்டிகளிலும், ஆறு ஒருநாள் பன்னாட்டுத் துடுப்பாட்டப் போட்டிகளிலும், 460 முதல்தர துடுப்பாட்டப் போட்டிகளிலும், 377 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1981 - 1983 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# சார்லஸ் கோவெண்ட்ரி


**சார்லஸ் கோவெண்ட்ரி** (*Charles Coventry*, பிறப்பு: பிப்ரவரி 26 1867, இறப்பு: சூன் 2 1929) இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், இரண்டு முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1889 ம் ஆண்டில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# நார்மன் கோவான்ஸ்


**நார்மன் கோவான்ஸ்** (*Norman Cowans*, பிறப்பு: ஏப்ரல் 17, 1961 ), இங்கிலாந்து அணியின் துடுப்பாட்டக்காரர். இவர் 19 தேர்வுத் துடுப்பாட்டப் போட்டிகளிலும், 23 ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1982 - 1985 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# லென் கோல்டுவெல்


**லென் கோல்டுவெல்** (*Len Coldwell*, பிறப்பு: சனவரி 10 1933, இறப்பு: ஆகத்து 6 1996) இங்கிலாந்து அணியின் துடுப்பாட்டக்காரர். இவர் ஏழு தேர்வுத் துடுப்பாட்டப் போட்டிகளிலும், 310 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1962 -1964 ல் இங்கிலாந்து தேசிய அணி உறுப்பினராக, தேர்வுத் துடுப்பாட்டப் போட்டிகளில் பங்குகொண்டார்.
# பிரயன் குளோஸ்



**பிரயன் குளோஸ்** (*Brian Close*, 24 பிப்ரவரி 1931 - 13 செப்டம்பர் 2015) இங்கிலாந்து அணியின் துடுப்பாட்டக்காரர். இவர் 22 தேர்வுத் துடுப்பாட்டப் போட்டிகளிலும், மூன்று ஒருநாள் பன்னாட்டுத் துடுப்பாட்டப் போட்டிகளிலும், 786 முதல்தர துடுப்பாட்டப் போட்டிகளிலும், 164 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1949 -1976 ல் இங்கிலாந்து தேசிய அணி உறுப்பினராக, தேர்வுத் துடுப்பாட்டப் போட்டிகளில் பங்குகொண்டார்.
# ஜோனி கிளே



**ஜோனி கிளே** (*Johnnie Clay*, பிறப்பு: மார்ச்சு 18 1898, இறப்பு: ஆகத்து 11 1973) இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 379 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 2003 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# ரிக்கி கிளார்க்



**ரிக்கி கிளார்க் ** (*Rikki Clarke*, பிறப்பு: செப்டம்பர் 29 1981) இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 20 ஒருநாள் பன்னாட்டுத் துடுப்பாட்டப் போட்டிகளிலும், 96 முதல்தர துடுப்பாட்டப் போட்டிகளிலும், 132 ஏ-தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இவர் 2003 ல் இங்கிலாந்து அணியில் உறுப்பினராக பங்குகொண்டார்.
# ஸ்டான்லி கிரிஸ்டோபர்சன்



**ஸ்டான்லி கிரிஸ்டோபர்சன்** (*Stanley Christopherson*, பிறப்பு: நவம்பர் 11 1861, இறப்பு: ஏப்ரல் 6 1949) இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 66 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இவர் 1884 ல் இங்கிலாந்து அணியில் உறுப்பினராக பங்குகொண்டார்.
# ஜான் சைல்ட்ஸ்


**ஜான் சைல்ட்ஸ்** (*John Childs*, பிறப்பு: டிசம்பர் 15 1951, இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 381 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இவர் 1988 ல் இங்கிலாந்து அணியில் உறுப்பினராக பங்குகொண்டார்.
# வில்லியம் சேட்டர்ட்டன்



**வில்லியம் சேட்டர்ட்டன்** (*William Chatterton *, பிறப்பு: டிசம்பர் 27 1861, இறப்பு: மார்ச்சு 19 1913), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 289 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இவர் 1882 ல் இங்கிலாந்து அணியில் உறுப்பினராக பங்குகொண்டார்.
# ஹென்றி சாள்வூட்



**ஹென்றி சாள்வூட்** (*Henry Charlwood*, பிறப்பு: டிசம்பர் 19 1846, இறப்பு: சூன் 6 1888), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டியிலும், 197 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இவர் 1877 ல் இங்கிலாந்து அணியில் உறுப்பினராக பங்குகொண்டார்.
# பெர்சி சாப்மேன்


**பெர்சி சாப்மென்** (*Percy Chapman*, பிறப்பு: செப்டம்பர் 3 1900, இறப்பு: செப்டம்பர் 16 1961), இங்கிலாந்து அணியின் துடுப்பாட்டக்காரர். இவர் 26 தேர்வுத் துடுப்பாட்டப் போட்டியிலும், 394 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1924 - 1931 ல் இங்கிலாந்து தேசிய அணி உறுப்பினராக, தேர்வுத் துடுப்பாட்டப் போட்டிகளில் பங்குகொண்டார்.
# அலெக் கொக்சோன்


**அலெக் கொக்சோன்** (*Alec Coxon*, பிறப்பு: சனவரி 18 1916, இறப்பு: சனவரி 22, 2006) இங்கிலாந்து அணியின் துடுப்பாட்டக்காரர் ஆவார். இவர் ஒரு தேர்வுத் துடுப்பாட்டப் போட்டியிலும், 146 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1948 ம் ஆண்டில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# டொம் கார்ட்ரைட்


**டொம் கார்ட்ரைட்** (*Tom Cartwright*, பிறப்பு: சூலை 22 1935, இறப்பு: ஏப்ரல் 30 2007), இங்கிலாந்து அணியின் துடுப்பாட்டக்காரர். இவர் ஐந்து தேர்வுத் துடுப்பாட்டப் போட்டியிலும், 479 முதல்தர துடுப்பாட்டப் போட்டிகளிலும், 144 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1964/65 ல் இங்கிலாந்து தேசிய அணி உறுப்பினராக, தேர்வுத் துடுப்பாட்டப் போட்டிகளில் பங்குகொண்டார்.
# டொனால்ட் கார்



**டொனால்ட் கார்** (*Donald Carr*, பிறப்பு: டிசம்பர் 28 1926), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டியிலும், 446 முதல்தர துடுப்பாட்டப் போட்டிகளிலும், இரண்டு ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1951 ல் இங்கிலாந்து அணியில் உறுப்பினராக பங்குகொண்டார்.
# டக்ளஸ் கார்



**டக்ளஸ் கார் ** (*Douglas Carr*, பிறப்பு: மார்ச்சு 17 1872, இறப்பு: மார்ச்சு 23 1950) இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 58 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இவர் 1909 ல் இங்கிலாந்து அணியில் உறுப்பினராக பங்குகொண்டார்.
# ஆர்த்தர் கார்



** ஆதர் கார்** (*Arthur Carr )*, பிறப்பு: மே 21 1893, இறப்பு: பிப்ரவரி 7 1963) இங்கிலாந்து அணியின் துடுப்பாட்டக்காரர் ஆவார். இவர் 11 தேர்வுத் துடுப்பாட்டப் போட்டிகளிலும், 468 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1922 - 1929 ஆண்டுகளில் இங்கிலாந்து தேசிய அணி உறுப்பினராக, தேர்வுத் துடுப்பாட்டப் போட்டிகளில் பங்குகொண்டார்.
# கென் கிரான்ஸ்டொன்


**கென் கிரான்ஸ்டொன்** (*Ken Cranston*, பிறப்பு: அக்டோபர் 20, 1917, இறப்பு: சனவரி 8, 2007) இங்கிலாந்து அணியின் துடுப்பாட்டக்காரர் ஆவார். இவர் எட்டு தேர்வுத் துடுப்பாட்டப் போட்டிகளிலும், 78 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1947 - 1948 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஃபிரெட்டி கால்த்தோர்ப்



**ஃபிரெட்டி கால்த்தோர்ப்** (*Freddie Calthorpe*, பிறப்பு: மே 27 1892, இறப்பு: நவம்பர் 19 1935) என்பவர் இங்கிலாந்து அணியின் துடுப்பாட்டக்காரர் ஆவார். இவர் நான்கு தேர்வுத் துடுப்பாட்டப் போட்டிகளிலும், 369 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இவர் 1930 ல் இங்கிலாந்து அணியில் உறுப்பினராக பங்குகொண்டார்.
# ஹரி பட்


** ஹரி பட்** (*Harry Butt*, பிறப்பு: டிசம்பர் 27 1865, இறப்பு: டிசம்பர் 21 1928) , இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டிகளிலும், 550 முதல்தர துடுப்பாட்டப் போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இவர் 1896 ல் இங்கிலாந்து அணியில் உறுப்பினராக பங்குகொண்டார்.
# உரோலண்டு புச்சர்



**உரோலண்டு புச்சர்** (*Roland Butcher*, பிறப்பு: அக்டோபர் 14 1953), இங்கிலாந்து அணியின் துடுப்பாட்டக்காரர் ஆவார். இவர் மூன்று தேர்வுத் துடுப்பாட்டப் போட்டிகளிலும், மூன்று ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். இவர் 1997 - 2004 இங்கிலாந்து தேசிய அணி உறுப்பினராக, தேர்வுத் துடுப்பாட்டப் போட்டிகளில் பங்குகொண்டார்.
# மார்க் புட்ச்சர்



** மார்க் புட்ச்சர்** (*Mark Butcher*, பிறப்பு: ஆகத்து 23 1972), இங்கிலாந்து அணியின் துடுப்பாட்டக்காரர். இவர் 71 தேர்வுத் துடுப்பாட்டப் போட்டிகளிலும், 280 முதல்தர துடுப்பாட்டப் போட்டிகளிலும், 191 ஏ-தர துடுப்பாட்டப் போட்டிகளிலும், 13 இருபதுக்கு -20 போட்டிகளிலும் கலந்து கொண்டுள்ளார். தேர்வுத் துடுப்பாட்டப் போட்டியில், இவர் 1997 - 2004 ஆண்டுகளில் இங்கிலாந்து அணியில் உறுப்பினராக பங்குகொண்டார்.
# ஜாக் கிராப்


**ஜாக் கிராப்** (*Jack Crapp*, பிறப்பு: அக்டோபர் 14, 1912, இறப்பு: பெப்ரவரி 13, 1981 ) இங்கிலாந்து அணியின் துடுப்பாட்டக்காரர். இவர் 7தேர்வுத் துடுப்பாட்டப் போட்டிகளிலும், 452 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1948 - 1949 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# ஆரி பாட்டர் அண்டு த டெத்லி அலோவ்சு - பாகம் 1 (திரைப்படம்)



**ஆரி பாட்டர் அண்டு த டெத்லி அலோவ்சு - பாகம் 1** (Harry Potter and the Deathly Hallows – Part 1) என்பது 2010 ஆம் ஆண்டு வெளியான ஐக்கிய இராச்சிய- அமெரிக்க நாட்டு கனவுருப்புனைவுத் திரைப்படம் ஆகும். இது புதின எழுத்தாளர் ஜே. கே. ரௌலிங் என்பவர் எழுத்தில் 2007 ஆம் ஆண்டு இதே பெயரில் வெளியான நாவலை மையமாக வைத்து 'டேவிட் யேட்ஸ்' என்பர் இயக்க, வார்னர் புரோஸ். பிக்சர்ஸ் என்ற நிறுவனம் தயாரித்து மற்றும் விநியோகம் செய்தது. இந்த திரைப்படத்தில் டேனியல் ராட்க்ளிஃப், ரூபர்ட் கிரின்ட் மற்றும் எம்மா வாட்சன் ஆகியோர் முதன்மை கதாபத்திரத்தில் நடித்துள்ளார்கள்.  

இரண்டு பாகங்களாக வெளிவரும் இந்த திரைப்படங்கள் ஆரி பாட்டர் தொடரின் இறுதித் திரைப்படம் ஆகும். திரைப்படத்திற்கான புகைப்படம் எடுக்கும் நிகழ்வு 19 பெப்ரவரி 2009 இல் ஆரம்பித்து 12 சூன் 2010 வரை நடைபெற்றது. பகுதி ஒன்று ஐமாக்ஸ் வடிவில் 19 நவம்பர் 2010 இல் வெளியிடப்பட்டது.  

ஆரி பாட்டர் அண்டு த டெத்லி அலோவ்சு - பாகம் 1 படம் உலகளாவிய 977 மில்லியன் டாலர்களை வசூலித்தது, இது திரைப்படத் ஆரி பாட்டர் தொடரில் மூன்றாவது அதிக வசூல் செய்தபடமாகவும் மற்றும் 2010 ஆம் ஆண்டில் எல்லா நேரத்திலும் எட்டாவது மிக உயர்ந்த படம் ஆகும். இது சிறந்த தயாரிப்பு மற்றும் சிறந்த திரை வண்ணம் போன்ற அகாதமி விருதுகளுக்கு பரிந்துரை செய்யப்பட்டது.